Σπύρος Μπιμπίλας

Ο Σπύρος Μπιμπίλας (Πειραιάς, 26 Ιανουαρίου 1956) είναι Έλληνας ηθοποιός και πολιτικός. Διετέλεσε πρόεδρος στο Σωματείο Ελλήνων Ηθοποιών από το 2020 μέχρι το 2024. Είναι βουλευτής του Β3΄ Νοτίου Τομέα Αθηνών με την Πλεύση Ελευθερίας από τον Ιούνιο του 2023. Πρόκειται για το πρώτο ανοιχτά ΛΟΑΤ+ μέλος, στην ιστορία του Ελληνικού Κοινοβουλίου.

 Νεανικά χρόνια 
Γεννήθηκε στον Πειραιά και έχει δύο αδέλφια. Ο πατέρας του απεβίωσε όταν ο ίδιος ήταν σε ηλικία 12 χρόνων και έτσι αναγκάστηκε να εργαστεί από τα 15 του. Σπούδασε στη Νομική Σχολή του Εθνικού και Καποδιστριακού Πανεπιστημίου Αθηνών, επειδή δεχόταν πίεση από συγγενικά πρόσωπα, που ασκούσαν επίσης το επάγγελμα του δικηγόρου. Ωστόσο, από μικρός ήθελε να γίνει ηθοποιός και έτσι σπούδασε θέατρο στη Δραματική Σχολή του Πειραϊκού Συνδέσμου. Η πρώτη του θεατρική παράσταση, Η Αυλή των Θαυμάτων, έγινε με την Πειραματική Σκηνή της σχολής του στο Δημοτικό Θέατρο Πειραιά.

 Καριέρα 
Ο Μπιμπίλας έπαιξε στην αμερικανική μίνι σειρά του NBC The First Olympics: Athens 1896. Το 1993 υποδύθηκε τον Γρηγόρη Μολφέδο στην τηλεοπτική σειρά της ΕΤ1, Κωστής Παλαμάς.

Έχει κάνει πολλές guest εμφανίσεις στην τηλεόραση, μερικές από τις οποίες έγιναν στις σειρές: Η Λάμψη, Καλημέρα Ζωή, Οι Μεν Και Οι Δεν, Τμήμα Ηθών, Αγνοημένοι, Κάζα ντι Μακαρόνι, Επτά Θανάσιμες Πεθερές και Λόλα.

Εμφανίστηκε στην τηλεοπτική σειρά Κωνσταντίνου και Ελένης, όπου υποδύθηκε τον χασάπη Λάκη Φουρτουνάκη στο επεισόδιο Η Βεντέτα. Το 2009 έπαιξε στη σειρά Καρυωτάκης.

Το 2010 πρωταγωνίστησε στον θεατρικό μονόλογο με τίτλο Το Παγκάκι στο θέατρο Άλεκτον.

Το 2012 έπαιξε στην παράσταση Ένας Υπηρέτης με Δύο Αφέντες.

Το 2016, έκανε ξανά guest εμφάνιση (ειδική συμμετοχή) στον δεύτερο κύκλο της σειράς Το σόι σου, υποδυόμενος τον γκαλερίστα Μόσχο Αμπεριάδη. Το ίδιο έτος, έπαιξε στη θεατρική παράσταση Άννα Καρένινα στο Εθνικό Θέατρο.

Έχει δώσει τη φωνή του, μεταξύ άλλων, στους χαρακτήρες: Bugs Bunny, Χαχανούλης / Γκρινιάρης / Σκουντούφλης (Στρουμφάκια), Τουίτι, Κέρμιτ (The Muppet Show), Μεγάλος Δούκας (Σταχτοπούτα, Σταχτοπούτα ΙΙ και ΙΙΙ), Ρήγας Κούπα και Μπιλ η Σαύρα (Η Αλίκη στη Χώρα των Θαυμάτων), Γουρουνάκι (Γουίνι το Αρκουδάκι), Ζάζου (Ο Βασιλιάς των Λιονταριών), Ιάγκο (Αλαντίν, Η Επιστροφή του Τζαφάρ, Ο Αλαντίν και ο Βασιλιάς των Κλεφτών), Ντόλυ (Λούκυ Λουκ), Μπισκοτούλης (Σρεκ, Σρεκ 2, Σρεκ ο Τρίτος, Σρεκ κι Εμείς Καλύτερα). Συμμετείχε με ρόλους στα: Νιλς Χόλγκερσον, Τεντέν, Τάο Τάο, Η Πεντάμορφη και το Τέρας 3: Ο μαγικός κόσμος της Μπελ, Αστερίξ, Power Rangers, Φλίνστοουνς και άλλες.

Υπήρξε πρόεδρος στο Σωματείο Ελλήνων Ηθοποιών, μέλος του Διοικητικού Συμβουλίου του Κρατικού Θεάτρου Βορείου Ελλάδος, μέλος του Διοικητικού Συμβουλίου στον Οργανισμό Εταιρικών Θιάσων και του Οργανισμού Διονύσου.

 Απόψεις 
Σε εκπομπή της Ναταλίας Γερμανού, ο Μπιμπίλας ανέφερε ότι τάσσεται κατά της βάπτισης, καθώς θεωρεί ότι πρόκειται για βίαιη πράξη. Είναι άθρησκος και έχει δηλώσει ότι επιθυμεί, μετά τον θάνατό του, να αποτεφρωθεί.

 Προσωπική ζωή 
Έχει δεχθεί μπούλινγκ για τους ρόλους ομοφυλόφιλων που έχει υποδυθεί. Σε ραδιοφωνική εκπομπή στις 12 Δεκεμβρίου του 2017, ο Γιώργος Λιάγκας χρησιμοποίησε σε τηλεφωνική φάρσα το όνομα του Μπιμπίλα και μίλησε με χυδαίο τρόπο, υπονοώντας ότι ο δεύτερος είναι ομοφυλόφιλος. Ο Μπιμπίλας τον μήνυσε και ο Λιάγκας υποχρεώθηκε να τού καταβάλει το ποσό των 27 χιλιάδων ευρώ.

Το 2021 σε συνέντευξή του στο περιοδικό ANTIVIRUS, αυτοπροσδιορίστηκε ως μέλος της ΛΟΑΤ+ κοινότητας, λέγοντας «Φυσικά και προσδιορίζομαι ως ΛΟΑΤ+, είμαι μέσα σε αυτή την κοινότητα και γι' αυτό μάχομαι και για τα δικαιώματά της».

 Πολιτική 
Έθεσε υποψηφιότητα με την Πλεύση Ελευθερίας στις βουλευτικές εκλογές του 2019 στην Α' Πειραιώς, και σε αυτές του Μαΐου 2023 στην Α' Αθηνών, όπου δεν εξελέγη, αλλά εκλέχθηκε βουλευτής σε αυτές του Ιουνίου του ίδιου έτους στην Β3΄ Εκλογική περιφέρεια Νότιου Τομέα Αθηνών.

 Εργογραφία 

 Τηλεοπτικές σειρές 
ΈτοςΤίτλοςΚανάλι1977Οι Πανθέοι ΕΡΤ1980Οι Άθλιοι των ΑθηνώνΕΡΤ1982Ο ζητιάνοςΥΕΝΕΔ1983Η Κάθοδος ΕΡΤ1983Τα σκληρά καρύδιαΕΡΤ1983Οι ΙερόσυλοιΕΡΤ21984The First Olympics: Athens 1896NBC1984Μέσα από το πλήθος: Το όνειρο του διορισμούΕΡΤ21985Η Εξαφάνιση του Τζων ΑυλακιώτηΕΡΤ1985Καλλικαντζαροδουλειές ΕΡΤ21985ΑττίκΕΡΤ21988Το σφαγείο ΕΤ11991Η ΛάμψηΑΝΤ11991ΘυσίαANT11991Μυρτώ ΕΤ11991Μάλιστα κύριε: Κοίτα ποιος μιλάει...ANT11991Μάλιστα κύριε: Το λαχείοANT11992Μάλιστα κύριε: Εγώ, δυο φουστανέλλες και τρεις βαλίτσεςANT11992Μπελάδες για δυοMega1992Χάι ροκMega1992Τμήμα ηθών: Ατελείωτη νύχταANT11992Τα ΜπακούριαANT11992Πολίτης Μπάμπης ΑΝΤ11993ΒαρβαρότητεςΑΝΤ11993Η Καλή... ΠεθεράΑΝΤ11993Ιστορία αγάπης ΑΝΤ11993Κάζα ντι μακαρόνιMega1993Κωστής ΠαλαμάςΕΤ11993Στον αστερισμό της γραβάταςΑΝΤ11993Της Ελλάδος τα παιδιάΑΝΤ11993Οι Μεν Και Οι ΔενΑΝΤ11994Cherchez la femmeStar1994Ο Πέτρος και τα Κορίτσια τουMega1994Οι Αγνοημένοι: Στο βυθόΑΝΤ11996Cheek to CheekΑΝΤ11996Ασυνήθεις ΎποπτοιMega1996Εκείνες κι εγώ ΑΝΤ11997Δανεικός ΠατέραςΑΝΤ11997Διπλανή πόρταΑΝΤ11998Κωνσταντίνου και ΕλένηςΑΝΤ11998Νταντά για όλες τις δουλειέςΑΝΤ11999Η Άλλη Πλευρά του ΤοίχουΕΤ12000Ένα κι ένα ΑΝΤ12001Οικογένεια ΚαράμπελαΑΝΤ12001ΔροσουλίτεςStar2001Η ΦωνήΕΤ12003Η ΝταντάMega2004Μη μασάς το παραμύθιAlpha2006Γάμος με τα όλα του: Ο γάμος είναι φυλακήΑΝΤ12007Επτά Θανάσιμες Πεθερές: Η Κερκυραία πεθεράMega2007Δεληγιάννειον ΠαρθεναγωγείονΑΝΤ12008Λόλα ΑΝΤ12009ΚαρυωτάκηςΕΤ12013Ο προσκυνητήςS-web tv2014Το Σόι ΣουAlpha2014ΤρίχεςΑΝΤ12019Το καφέ της Χαράς ΑΝΤ12021Συμπέθεροι απ' τα Τίρανα Mega2022Μαίρη Μαίρη ΜαίρηMega2022Super MammyANT12023Έτερος Εγώ: ΝέμεσιςCosmote TV

 Κινηματογράφος 
ΈτοςΤίτλος1980Ο άνθρωπος με το γαρύφαλλο1981Οι Απέναντι 1982Άγγελος1983Γλυκιά συμμορία1985Ο Ιππότης της Λακούβας1985Μπορντέλο1986Μπρος γκρεμός και πίσω ρέμα 1992Κρυστάλλινες νύχτες1993Γυναίκες δηλητήριο2001Ροζ Ολοταχώς2005Η καρδιά του κτήνους2009Η Διαθήκη του Ιερέα Ιωάννη Μελιέ2011Δεμένη κόκκινη κλωστή2022Η Ζωγραφιά του Θεού2023Πέντε: Το Ολοκαύτωμα της Σαμοθράκης2023Καπετάν Μιχάλης 
 Τηλεοπτικές διαφημίσεις 
 Big Babol, Reytrip και άλλα.

 Θεατρικές παραστάσεις 
Κατάλογος βασικών πληροφοριών θεατρικών παραστάσεων στις οποίες ο Σπ. Μπιμπίλας συμμετείχε ως ηθοποιός. 

 σεζόν παράσταση ρόλος θίασος θέατρο σκηνοθέτης  Η μητέρα του σκύλου  Arise Entertainment & More  - ARTINFO Δημοτικό Θέατρο Ηλιούπολης «Δημήτρης Κιντής» Κώστας Γάκης Ελληνική Θεατρική Περίοδος 1986/1987 Λόρδος Βύρων Ένα παιδί Μοντέρνο Θέατρο Γιώργου Μεσσάλα Θέατρο Λυκαβηττού Γιώργος Μεσσάλας Ελληνική Θεατρική Περίοδος 1989/1990 Τρεις αδελφές Φεραπόντ Ανοιχτό Θέατρο Ανοιχτό Θέατρο Γιώργος Μιχαηλίδης Ελληνική Θεατρική Περίοδος 1997/1998 The Acharnians  Ανοιχτό Θέατρο περιοδεία Γιώργος Μιχαηλίδης Ελληνική Θεατρική Περίοδος 1998/1999 Σφαίρες πάνω από το Μπρόντγουαιη Σίντνεϊ ΛιούμιςΚινέζος Θεατρικές επιχειρήσεις Βαγγέλη Λιβαδά Θέατρο Παρκ Γιάννης Κακλέας Ελληνική Θεατρική Περίοδος 2002/2003 Γιάφκα Πορτοκάλι   Θέατρο Μινώα Χάρρυ Κλυνν Ελληνική Θεατρική Περίοδος 2007/2008 Θείος Βάνιας Τελιέγκιν Ανοιχτό Θέατρο Ανοιχτό Θέατρο Γιώργος Μιχαηλίδης Ελληνική Θεατρική Περίοδος 2016/2017 Ο Εξηνταβελόνης Κυρ ΣίμοςΑρχέλαος Εθνικό Θέατρο της Ελλάδας Κτήριο Τσίλερ Λίλλυ Μελεμέ Ελληνική Θεατρική Περίοδος 2023/2024 Ο ιμπρεσάριος από τη Σμύρνη   Εθνικό Θέατρο της Ελλάδας 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

 Εξωτερικοί σύνδεσμοι 
 Σπύρος Μπιμπίλας στο IMDb
 Σπύρος Μπιμπίλας στο Twitter
 Σπύρος Μπιμπίλας στο Facebook

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Κατηγορία:Έλληνες κωμικοί
Κατηγορία:ΛΟΑΤ πρόσωπα από την Ελλάδα
Κατηγορία:Βουλευτές εκλεγμένοι με την Πλεύση Ελευθερίας
Κατηγορία:Βουλευτές Β3΄ Νότιου Τομέα Αθηνών
Κατηγορία:Έλληνες ΛΟΑΤ πολιτικοί
Κατηγορία:Έλληνες άθεοι